《寄题明州太守钱君倚众乐亭》
宋代·郑獬

使君何所乐，乐在南湖滨。
有亭若孤鲸，覆以青玉鳞。
四面拥荷花，花气摇红云。
使君来游携芳樽，两边佳客坐翠裀。
鄞江鲜鱼甲如银，玉盘千里紫丝莼。
金壶行酒双美人，小履轻裙不动尘。
壮年行乐须及辰，高谈大笑留青春。
游人来看使君游，芙蓉为楫木兰舟。
横萧短笛悲晚景，画帘绣幕翻中流。
贪欢寻胜意不尽，相招却渡白苹洲。
日落使君扶醉归，游人散后水烟霏。
紫鳞跳复戏，白鸟落还飞。
岂独乐斯民，鱼鸟亦忘机。
使君今作螭头臣，游人依旧岁时新。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。